SL Uradni list Evropske unije C 310/6

Obvestilo osebam, uvrščenim na seznam iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu, in sicer Abdollahiju Hamedu (alias Mustafi Abdullahiju), Arbabsiarju Manssorju (alias Mansourju Arbabsiarju), Shahlaiju Abdulu Rezi (alias Abdolu Rezi Shala'iju, alias Abd-al Rezi Shalaiju, alias Abdorrezi Shahlaiju, alias Abdolrezi Shahla'iju, alias Abdul-Rezi Shahlaeeju, alias Hajju Yusefu, alias Hajiju Yusifu, alias Hajjiju Yasirju, alias Hajjiju Yusifu, alias Yusufu Abu-al-Karkhu), Shakuriju Aliju Gholamu in Soleimaniju Qasemu (alias Ghasemu Soleymaniju, alias Qasmiju Sulaymanu, alias Qasemu Soleymaniju, alias Qasemu Solaimaniju, alias Qasemu Salimaniju, alias Qasemu Solemaniju, alias Qasemu Sulaimaniju, alias Qasemu Sulemaniju)

(glej Prilogo I k Izvedbeni uredbi Sveta (EU) št. 1063/2011 z dne 21. oktobra 2011)

2011/C 310/04

ABDOLLAHIJU Hamedu (alias Mustafi Abdullahiju), ARBABSIARJU Manssorju (alias Mansourju Arbabsiarju), SHAHLAIJU Abdulu Rezi (alias Abdolu Rezi Shala'iju, alias Abd-al Rezi Shalaiju, alias Abdorrezi Shahlaiju, alias Abdolrezi Shahla'iju, alias Abdul-Rezi Shahlaeeju, alias Hajju Yusefu, alias Hajiju Yusifu, alias Hajjiju Yasirju, alias Hajjiju Yusifu, alias Yusufu Abu-al-Karkhu), SHAKURIJU Aliju Gholamu in SOLEIMANIJU Qasemu (alias Ghasemu Soleymaniju, alias Qasmiju Sulaymanu, alias Qasemu Soleymaniju, alias Qasemu Solaimaniju, alias Qasemu Salimaniju, alias Qasemu Solemaniju, alias Qasemu Sulaimaniju, alias Qasemu Sulemaniju), ki so uvrščeni na seznam iz Izvedbene uredbe Sveta (EU) št. 1063/2011 z dne 21. oktobra 2011 (1), sporočamo naslednje.

Svet je sklenil, da se navedene osebe uvrstijo na seznam oseb, skupin in subjektov iz člena 2(3) Uredbe (ES) št. 2580/2001.

Uredba Sveta (ES) št. 2580/2001 z dne 27. decembra 2001 določa, da se zamrznejo vsa denarna sredstva, drugo finančno premoženje in gospodarski viri, ki pripadajo zadevnim osebam, skupinam in subjektom, ter da se jim ne dajo v razpolaganje, bodisi neposredno ali posredno, nobena denarna sredstva, drugo finančno premoženje in gospodarski viri.

Zadevne osebe lahko Svetu predložijo zahtevek za pridobitev utemeljitve, na podlagi katere so bile uvrščene na navedeni seznam; zahtevke je treba poslati na naslednji naslov:

Council of the European Union General Secretariat (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË ali po faksu na številko +32 22815375.

Takšen zahtevek je treba predložiti v treh tednih od datuma objave tega obvestila.

Zadevne osebe lahko skupaj z vsemi dokazili Svetu na navedeni naslov kadar koli predložijo zahtevek za ponovno preučitev odločitve, da se uvrstijo na seznam. Takšni zahtevki bodo obravnavani po prejemu.

Zadevne osebe je treba opozoriti, da lahko pristojnim organom zadevne države članice ali zadevnih držav članic, navedenim v Prilogi k Uredbi (ES) št. 2580/2001, pošljejo vloge za pridobitev dovoljenja glede uporabe zamrznjenih sredstev za osnovne potrebe ali posebna plačila (glej člen 5 Uredbe). Posodobljeni seznam pristojnih organov je na voljo na naslednjem spletnem naslovu:

http://ec.europa.eu/comm/external_relations/cfsp/sanctions/measures.htm

Na koncu zadevne osebe opozarjamo na možnost izpodbijanja odločitve Sveta pri Sodišču Evropske unije v skladu s pogoji iz člena 275(2) ter člena 263(4) in (6) Pogodbe o delovanju Evropske unije.

(1) UL L 277, 22.10.2011, str. 1.